stanford-oval/wikipedia huggingface dataset:
Nhamatandan piiri

| Nhamatandan piiri |
| --- | --- |
 Nhamatandan piirin sijainti Mosambikissa.
Valtio:  Mosambik
Maakunta:  Sofala
Hallinto:  
 – hallinnollinen keskus:  Nhamatanda
Pinta-ala:  3 975 km²
Väkiluku (2017):  317 538
Nhamatandan piiri on Mosambikin Sofalan maakuntaan kuuluva piiri (port. distrito). Hallintokeskus on Nhamatandan kaupunki.
Nhamatanda on maakunnan väkirikkain piiri, jonka väkiluku oli 317 538 (VL 2017). Piiri väestö on kasvanut edeltävän kymmenen vuoden aikana kolmanneksella, yli sadalla tuhannella (210 757 as., VL 2007). Nhamatandan piiriä suurempi aluehallinnon 2. tason yksikkö Sofalan maakunnassa on ainoastaan maakuntakeskus Beira.
Piirin pinta-ala on 3 975 neliökilometriä (5,8 % maakunnasta). Nhamatandan naapureita ovat etelässä Buzin piiri, lännessä Manacan maakunnan Gondolan piiri, pohjoisessa Gorongosan piiri, koillisessa Muanzan piiri ja idässä Dondon piiri.
Maaliskuun 14.-15. päivien välisenä yönä 2019 maakuntakeskus Beiran lähellä rantautunut sykloni Idai vaurioitti ukkossateineen ja tulvineen aluetta merkittävästi. Laajoja osia piiri alavista alueista jäi päiväkausiksi veden alle. Beiran ja Nhamatandan välinen tieyhteys vaurioitui tulvien johdosta kulkukelvottomaksi.
Nhamatandan seudulta on tulvien seurauksena raportoitu suuria uhrimääriä. Esimerkiksi autolla kulkukelvottomalla tulva-alueella maanantaina 19. maaliskuuta Beiran suunnalta Lamegon kylästä Nhamatandaan kävellyt silminnäkijä arvioi nähneensä 25 kilometrin matkallaan konservatiivisena pitämänsä arvion mukaan 300–400 kuolleen ruumiit. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Nhamatandan piirin väestöstä noin 45 prosenttia ja asutuspaikoista (settlement) noin 67 prosenttia kärsi myrskyn ja siihen liittyvien tulvien seurauksista merkittävästi.
Käännös suomeksi
Sunžæ

| Sunžæ (Сунжӕ  Сунжа) |
| --- | --- |

 Sunžæ
 Koordinaatit: 43°03′30.96″N, 44°49′22.08″E 
Valtio:  Venäjä
Tasavalta:  Pohjois-Ossetia-Alania
Piiri:  Gorætgæronin piiri
Hallinto:  
 – Hallinnon tyyppi:  Kylä
Aikavyöhyke:  UTC+3
 – Kesäaika:  UTC+4
Infobox OKVirheellinen NIMI-arvo: 
Sunžæ (oss. Сунжӕ ja ven. Сунжа) on kylä Gorætgæronin piirissä Pohjois-Ossetia-Alanian pohjoisosassa Venäjällä. Sunžæ sijaitsee Sunžæjoen varrella piirin koillisosassa tasavallan pääkaupungin Vladikavkazin länsipuolella lähellä Ingušian tasavallan rajaa.
Aiheesta muualla

Kuvia tai muita tiedostoja aiheesta Sunžæ Wikimedia Commonsissa
Susan Alexander-Max

Susan Alexander-Max (k. 26. tammikuuta 2016) oli yhdysvaltalainen kosketinsoittaja. Hän oli kotoisin New Yorkista ja valmistui Juilliard School of Musicista. Hän sai tunnustusta 1700–1800-lukujen vaihteen ohjelmiston soittamisesta fortepianolla ja klavikordilla. Alexander-Max toimi vuosien ajan Guildhall School of Musicin professorina Lontoossa ja perusti vuonna 1996 periodisoitinkokoonpanon The Music Collection. Hän toimi opetustehtävissä myös Juilliard School of Musicissa, Hongkongissa ja Pariisissa. Alexander-Max levytti muun muassa Naxos-levy-yhtiölle Johann Sebastian Bachin poikien, Johann Nepomuk Hummelin ja Muzio Clementin tuotantoa.
Stolze–Schrey

Stolze–Schrey on saksankielinen pikakirjoitusjärjestelmä, joka kehitettiin 1890-luvulla yhdistämään Wilhelm Stolzen ja Ferdinand Schreyn järjestelmien koulukunnat. Se oli yksi Saksan suosituimmista pikakirjoitusjärjestelmistä, kunnes Saksassa alettiin siirtyä yhtenäisjärjestelmään 1920-luvulta lähtien. Saksankielisessä Sveitsissä Stolze–Schrey vakiintui käytännössä ainoaksi järjestelmäksi.
Järjestelmän synty

Ferdinand Schrey julkaisi vuonna 1887 pikakirjoitusjärjestelmänsä, josta tuli pian Saksan kolmanneksi suosituin, Gabelsbergerin ja Stolzen järjestelmien jälkeen. Saksan pikakirjoitusala oli jakautunut voimakkaasti eri koulukuntiin, ja vuonna 1896 Christian Johnen teki aloitteen Schreyn ja Stolzen järjestelmien yhdistämiseksi.
Syksyllä 1896 perustettiin toimikunta, joka Adolf Mantzelin johdolla kehitti Schreyn järjestelmän pohjalta uutta yhteistä järjestelmää. Järjestelmä julkaistiin vuonna 1897 nimellä Vereinfachte deutsche Stenografie (Einigungssystem Stolze-Schrey), ja sen taakse saatiin yhdistettyä Schreyn ja Stolzen koulukunnat sekä joitakin pienempiä koulukuntia.
Pikakirjoitusteknisesti erot Schreyn alkuperäiseen järjestelmään eivät olleet kovin merkittäviä, vaan merkittävämpää oli uuden järjestelmän yhdistävä vaikutus Saksan hajanaisessa pikakirjoituskentässä.
Nikkelipronssi

Nikkelipronssista valmistettu 1 markan kolikko.
Nikkelipronssi eli kuparinikkeli on metalliseos, jonka pääasialliset seosaineet ovat kupari ja nikkeli. Nimestään huolimatta se ei välttämättä sisällä lainkaan pronssin toista pääraaka-ainetta eli tinaa; seosaineina voidaan käyttää lisäksi myös mm. rautaa ja mangaania. Kuparin, nikkelin ja sinkin hopeanväristä seosta alpakkaa eli uushopeaa voidaan pitää nikkelipronssina määritelmästä riippuen (sallitaanko nikkelipronssiin sinkkiä vaiko ei ja onko sinkki vai nikkeli osuudeltaan suurempi; kupari-sinkki-nikkeliseoksia kutsutaan nikkelimessingiksi). Nikkelipronssi on antimikrobiaalista ja kestää hyvin korroosiota, jonka vuoksi sen käyttökohteita ovat mm. vesiliikennekalusto, vesi-infrastruktuuri, lämpövoimalaitokset, kolikot, astiat ja koriste-esineet. Erityisesti aiemmin nikkelipronssia on käytetty myös ampuma-aseiden luotien vaippamateriaalina, mutta nikkelin aiheuttaman rihlojen likaantumisen vuoksi vaippamateriaaleissa on siirrytty messinkiseoksiin kuten tompakkiin eli kultamessiinkiin sekä punamessinkiin.
Nikkelipronssin väri on korkeasta kuparipitoisuudestaan huolimatta harmaanvalkoinen, koska nikkelin korkean elektronegatiivisuuden vuoksi kupariatomit menettävät d-orbitaaliltaan yhden elektronin.
Erilaisia nikkelipronssiseoksia

Alpakka eli uushopea – tyypillisesti noin Cu 60 %, Ni 20 %, Zn 20 %
Konstantaani – noin Cu 55 %, Ni 45 %
Suomen Rahapajan nikkelipronssi – Cu 75 %, Ni 25 %
CuNi25 (EN CW350H eli UNS C71300) – Cu, Ni 23,5–26,5 %
CuNi9Sn2 (EN CW351H eli UNS C72500) – Cu, Ni 8,5–10,5 %, Sn 1,8–2,8 %
CuNi10Fe1Mn (EN CW352H eli UNS C70600)  – Cu, Ni 10 %, Fe 1,0–1,8 %, Mn <1,0 %
CuNi30Fe2Mn2 (EN CW353H eli UNS C71640) – Cu, Ni 29,0–32,0 %, Fe 1,7–2,3 % , Mn 1,5–2,5 %
CuNi30Mn1Fe (EN CW354H eli UNS C71500) – Cu, Ni 29,0–33,0 %, Fe 0,4–1,0 %, Mn <1,0 %
Ni

Ni tarkoittaa seuraavia:
Nationella insatsstyrkan, NI, Ruotsin poliisin erikoisjoukko.
Ni, joki Virginiassa
ni, katakana-merkki 二 ja hiragana-merkki に, japanin kielen kana-merkki
Nicaragua, ISO 3166-1 -koodi NI, valtio tai muu maantieteellinen alue
nikkeli, kemiallinen merkki Ni, alkuaine.
Muuta

Ritarit, jotka sanovat "Ni", elokuvassa Monty Pythonin hullu maailma esiintyviä hahmoja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ni”, voi hakea sivunnimihaulla, laajalla sivunnimihaulla tai tekstihaulla.
Suomen Taitoluisteluliitto

Suomen Taitoluisteluliitto (lyhenne STLL) on suomalaisten taitoluisteluseurojen kattojärjestö, joka kuuluu Kansainväliseen luisteluliittoon (ISU).
Alun perin Taitoluisteluliitto toimi Suomen Luisteluliiton alaisena jaostona yhdessä pikaluistelun kanssa vuodesta 1908 lähtien, kunnes erkani vuonna 1960 omaksi liitokseen nimellä Suomen Kaunoluisteluliitto. Nykyinen nimi otettiin käyttöön vuonna 1968. Jäsenseuroja liitolla on yhteensä 81. Taitoluisteluliiton puheenjohtaja on tehtävässä vuonna 2020 aloittanut Janne Korhonen.
Liitto valitsee Suomen taitoluistelun maajoukkueet kansainvälisiin kilpailuihin.
Liitto on ollut esillä julkisuudessa vuoden 2020 tammikuusta, jolloin se asetti Helsingfors Skridskoklubbenin muodostelmaluisteluvalmentaja Mirjami Penttisen 12 kuukauden kilpailukieltoon epäasiallisista valmennusmenetelmistä. Liiton ja sen jäsenseuran välinen julkinen riitely oli yksi vuoden 2020 merkittävimmistä urheilumaailmaa koskettaneista puheenaiheista, koska se nosti esille kilpailullisten lajien valmennuskulttuurien epäkohtia.  Riita sovittiin toukokuussa 2020: liiton Penttiselle määräämä rangaistus jäi voimaan ja hän sitoutui räätälöityyn työnohjaukseen.
Talous

Suomen Taitoluisteluliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 2 332 500 euroa. Vuosittainen tuki on ollut vuodesta 2021 lähtien 412 500 euroa.
Aiheesta muualla

Taitoluisteluliiton kotisivut
Stomatella

| Stomatella |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Alaluokka::  Vetigastropoda
Heimo::  Trochidae
Suku::  Stomatella  Lamarck, 1816 
Infobox OKNimi-testi OK: 
Stomatella on meressä elävien kotiloiden suku. Siihen kuuluu noin 14 lajia. Niillä on selässään pienikokoinen kalkkikuori, niin pieni, ettei kotilo itse pysty vetäytymään kokonaan sen sisään. Ne kasvavat noin kaksi senttiä pitkiksi. Värejä on monia tummanharmaasta oranssinsävyiseen ja vaaleanpunaiseen. Lajien erottaminen toisistaan ulkonäön perusteella on vaikeaa.
Stomatella-kotiloita näkee usein riutta-akvaarioissa, mihin ne päätyvät korallien tai kivien mukana. Ne liikkuvat nopeasti ympäri akvaariota ja lisääntyvät niin nopeasti, että niitä joskus pidetään haitallisina sellaisissa altaissa, joissa ei ole kotiloita syöviä muita lajeja. Useimmat harrastajat pitävät niitä kuitenkin hyödyllisinä, sillä ne syövät mikroleviä. Muiden kotiloiden lailla ne ovat herkkiä kuparille, ja kuparipitoisen lääkkeen käyttö voi johtaa kotiloiden joukkokuolemaan.
Aiheesta muualla

Kuvia tai muita tiedostoja aiheesta Stomatella Wikimedia Commonsissa
NHL:n pudotuspelit

| NHL:n pudotuspelit (Stanley Cup Playoffs) |
| --- | --- |
 Pudotuspelien vuosittainen tunnus
Laji:  jääkiekko
Maa(t):   Kanada  Yhdysvallat
Perustettu:  1893 (yksinomaan NHL:n pudotuspelijärjestelmänä 1927)
Joukkueita:  16
Hallitseva mestari:  Florida Panthers
Eniten mestaruuksia:  Montreal Canadiens (24)
TV:  Kanada Sportsnet, CBC, TVA Yhdysvallat NBC, NHL Network Suomi Viasat, Yle Urheilu
NHL:n pudotuspelit eli Stanley Cupin pudotuspelit (engl. Stanley Cup Playoffs) on jääkiekkoliiga NHL:ssä kauden päätteeksi pelattava pudotuspelijärjestelmä, joka koostuu neljästä kierroksesta. Kierrokset pelataan paras seitsemästä -menetelmällä. Itäisestä ja Läntisestä konferenssista pääsee molemmista kahdeksan joukkuetta pudotuspeleihin runkosarjan sijoitusten perusteella. Viimeistä kierrosta kutsutaan Stanley Cupin loppuotteluiksi (engl. Stanley Cup Finals), ja sen voittaja palkitaan Stanley Cup -pokaalilla.
NHL:ssä on pelattu sen perustamisesta lähtien pudotuspelejä vaikkakin ne ovat muuttuneet vuosien varrella liigan perustamisesta 1917 lähtien.
Nykyinen järjestelmä

Molemmista konfrensseista kahdeksan joukkuetta saa paikan pudotuspeleihin. Kolme ensimmäistä jokaisesta divisioonasta pääsee automaattisesti jatkoon. Kaksi muuta joukkuetta pääsee pistemäärän perusteella divisioonasta riippumatta jatkoon villinä korttina.
Ensimmäisiä kahta kierrosta kutsutaan divisioonan pudotuspeleiksi. Kahdeksan joukkuetta on jaettu kahden joukkueen pareihin divisioonittain. Yhteen divisioonaan lasketaan sen kolme parasta automaattisesti mukaan päässyttä joukkuetta sekä yksi villillä kortilla mukaan päässyt joukkue. Villi kortti -joukkueet kohtaavat toisten divisioonien voittajat. Toiseksi sijoittuneet kohtaavat toisen divisioonan kolmanneksi sijoittuneen joukkueen.
Molempien divisioonien semifinaaleiden voittajat etenevät divisioonien finaaleihin, joissa joukkueet taistelevat pääsystä konferenssien finaaleihin ja sieltä Stanley Cup -finaaliin.
Kahdella ensimmäisellä kierroksella korkeammalle sijoitettu joukkue saa kotiedun riippumatta runkosarjan pistemäärästä. Konferenssi- ja Stanley Cup -finaaleissa runkosarjassa paremmin menestynyt joukkue saa kotiedun ja isännöi ensimmäistä, toista, viidettä ja seitsemättä ottelua, kun taas vastustaja on kotijoukkue kolmannessa, neljännessä ja kuudennessa ottelussa. Näistä viides, kuudes ja seitsemäs pelataan vain tarvittaessa.
Historia

NHL:ssä on käytetty alusta asti pudotuspelejä mestarin ratkaisemisessa. NHL:n perustamisesta vuoteen 1920 asti runkosarjan molempien puolikkaiden voittajat kohtasivat toisensa Stanley Cup -finaalissa, kun Pacific Coast Hockey Assocation oli jakanut kauden kahteen osaan. Vuonna 1920 Ottawa Senators julistettiin automaattisesti mestariksi, kun se oli voittanut molemmat puolikkaat kaudesta. Seuraavana vuonna puolikkaista luovuttiin ja alettiin käyttää menetelmää, jossa kaksi parasta joukkuetta kohtasivat kahden ottelun mittaisessa finaalissa, joiden maalit laskettiin yhteen.
Käännös suomeksi
Navigon

| Navigon AG |
| --- | --- |

Perustettu:  1991
Kotipaikka:   Hampuri, Saksa
Toiminta-alue:  Koko maailma
Toimiala:  GPS-Navigointilaitteet
Henkilöstö:  yli 400 (huhtikuu 2008)
Kotisivu:  www.navigon.com
Infobox OKVirheellinen NIMI-arvo: 
Navigon 7100
Navigon Ag on yksi maailman suurimmista navigaattorivalmistajista. Omien laitteiden valmistuksen lisäksi Navigon tekee yhteistyötä autonvalmistajien ja tunnettujen elektroniikkavalmistajien kanssa tuottaen GPS-teknologiaan perustuvia, kuljettajaa avustavia järjestelmiä autoiluun. NAVIGON on perustettu vuonna 1991 ja se työllistää yli 400 henkilöä maailmanlaajuisesti. Sillä on toimistot Aasiassa, Euroopassa ja Pohjois-Amerikassa. Karttadatan Navigonille toimittaa sille läheinen kumppani Navteq.
Yritysrakenne

Navigonin liiketoiminta on jaettu kahtia, Mobility- ja Automotive-yksiköihin. Alalla Navigon tunnetaan parhaiten Mobility-yksikössä    kehitetystä Mobile Navigator-ohjelmistosta. Ohjelmistoa käytetään autonavigointilaitteiden lisäksi myös PDA-laitteissa ja matkapuhelimissa. Matkapuhelimissa Navigon tekee yhteistyötä muun muassa Samsungin kanssa, ohjelmisto on käännetty Symbian- ja Windows Mobile-alustoille. Navigaattorivalmistajista yhteistyötä on tehty ainakin Sonyn ja Panasonicin kanssa, joiden autonavigointilaitteissa on käytetty Mobile Navigator-ohjelmistoa. Vuodesta 2007 Navigon on tehnyt myös laitevalmistusta, tuoden markkinoille autonavigointilaitteita omalla merkillään.
Automotive-yksikössä Navigon tekee yhteistyötä autovalmistajien, kuten Seatin, BMW:n ja Continentalin kanssa kehittäen autoihin sisäänrakennettuja navigointi- ja paikannusjärjestelmiä.
Historia

Navigon on perustamisestaan lähtien keskittynyt liikkuvaan navigointiin. Navigon on mm. ensimmäisenä tuonut markkinoille navigointilaitteita, joissa on mukana ruuhkien ja muiden esteiden kiertämisen mahdollistava TMC-ominaisuus.
1991
Digitaaliseen kartanpiirustukseen keskittyvä yritys CIS GmbH perustetaan.
1996
Ensimmäinen dynaaminen GPS-navigointiohjelmisto ”AutoPilot 2000“ julkaistaan.
1998
CIS GmbH uudelleennimetään Navigon GmbH:ksi.
GPS Gear GmbH:n sulautetaan Navigoniin.
2000
Ensimmäinen Pocket PC-laitteille tarkoitettu navigointiohjelmisto julkaistaan.
2002
Navigon tuo markkinoille ensimmäisen TMC-ominaisuudella varustetun kannettavan navigointilaitteen.
2003
Navigon Inc. aloittaa Yhdysvaltain Chicagossa.
Toimipaikat avataan myös Benelux-maissa, Englannissa, Ranskassa, Italiassa, Skandinaviassa sekä Espanjassa.
2004
Mobile Navigatorin neljäs versio esitellään. Ajo-ohjeita on mahdollisuus antaa myös suullisesti ja ohjelmisto on ensimmäistä kertaa saatavilla myös älypuhelimiin.
2005
Navigon GmbH:sta tulee Navigon AG ja General Atlantic ottaa haltuunsa 24, 9 prosenttia yrityksestä.
2006
Navigon aloittaa strategisen kumppanuuden Truck24:n kanssa.
Yhdysvaltalainen Navigon Inc. ottaa haltuunsa kartanvalmistaja Navteqin navigointitoiminnan.
Automotive-yksikkö perustetaan.
2007
Navigon julkaisee ensimmäiset itse valmistamansa laitesarjat: Navigon 5100, 7100 sekä 2100 tuodaan markkinoille. Navigon 2100-sarjan laitteet ovat markkinoiden ensimmäisiä, joissa TMC-vastaanottoon tarvittava antenni on integroitu laitteeseen.
Navigon aloittaa yhteistyön Samsungin kanssa, joka tuo euroopan markkinoille kaksi matkapuhelinta, joissa navigointiohjelmisto valmiina: Samsung i550 ja i560.
2008
Navigon-mallisto saa uuden lippulaivan, Navigon 8110:n, jossa esitellään ensimmäisenä uusi Mobile Navigator 7-ohjelmisto. Laitteessa on puheohjaus ja se osaa hyödyntää myös topografista dataa näyttääkseen ympäröivän maaston muodot.
General Atlantic nostaa osakeosuutensa aiemmasta 29,5 prosentista 90 prosenttiin. Hallituksen puheenjohtajalle ja aiemmalle enemmistöomistajalle Peter Scheufenille jää kymmenen prosentin osuus.
Kaikkiin Navigonin autonavigointilaitteisiin esitellään mahdollisuus päivittää karttamateriaali Navigon FreshMaps-ohjelman avulla netistä.
Yhteistyö Via Michelinin kanssa alkaa.
2009
Navigon-mallisto uudistuu CeBIT-messuilla, uudet mallinumerot vaihtuvat x3xx-muotoon
Navigon tuo tiettävästi ensimmäisen täysipainoisen navigointiohjelmiston uudelle iPhonelle Applen App Storeen, joka saa välittömästi positiivisen vastaanoton
Navigon Suomessa

Ensimmäiset Navigon-laitteet tulivat Suomen markkinoille vuonna 2007. Kesällä ja syksyllä Navigon toi Suomen markkinoille 2100-, 5100 -ja 7100 sarjan laitteet, joista 7100 oli arvostettu ulkomaisessa lehdistössä korkealle. Laite oli saanut mm. arvostetun Red Dot Design Awardin käyttöliittymäsuunnittelustaan. Vuoden 2008 keväällä Navigon solmi yhteistyösopimuksen Destia Trafficin kanssa TMC-tiedon hyödyntämisestä Navigon-navigaattoreissa. Samoihin aikoihin lanseeratut Navigon 2110 max ja Navigon 8110 ovat Destia Traffic TMC-yhteensopivia ja markkinoiden ainoita malleja, joissa TMC-signaalin vastaanottoon tarvittava FM-antenni on integroitu autolaturiin.
Suomessa Navigon-navigaattoreita maahantuo Citypro Oy (Arkistoitu – Internet Archive).
Aiheesta muualla

Navigonin kotisivut
Tietokone-lehden uutinen
Neidermeyer’s Mind

| Neidermayer's Mind Korn |
| --- | --- | --- |

Demon tiedot
 Julkaistu: 17. maaliskuuta 1993
 Tyylilaji: nu metal
 Kesto: 17.55
Kornin muut julkaisut
|   | Neidermayer's Mind 1993 | Korn 1994 |
Neidermeyer's Mind on yhdysvaltalaisen metal-yhtyeen Kornin vuonna 1993 julkaistu demo, jonka tuottajana toimi Ross Robinson. Myöhemmin Robinson on toiminut tuottajana yhtyeen albumeilla. Myöhemmin kappaleet työstettiin studioversioiksi, joista kolme ensimmäistä julkaistiin yhtyeen debyyttialbumilla Korn (1994). "Alive" julkaistiin virallisena studioversiona vasta albumille Take a Look in the Mirror vuonna 2003.
Kappalelista

Predictable – 4.27
Blind – 4.52
Daddy – 4.29
Alive – 4.07
Muusikot

Jonathan Davis - laulu
Brian "Head" Welch - kitara, taustalaulu
Reginald "Fieldy" Arvizu - basso
James "Munky" Shaffer - kitara
David Silveria - rummut
Aiheesta muualla

Neidermeyer’s Mind Discogsissa. (englanniksi)
Korn
| --- | --- |
Studioalbumit:   Korn  Life Is Peachy  Follow the Leader  Issues  Untouchables  Take a Look in the Mirror  See You on the Other Side  Untitled  Korn III: Remember Who You Are  The Path of Totality  The Paradigm Shift  The Serenity of Suffering  The Nothing  Requiem 
Kokoelmat ja livealbumit:   Greatest Hits, Volume 1  Live & Rare  MTV Unplugged: Korn  Korn Kovers 
EP:t:   Neidermeyer's Mind  Live at the Palace  All Mixed Up 
Singlet:   Blind  Shoots and Ladders  Need To  Clown  No Place to Hide  A.D.I.D.A.S.  Good God  Got the Life  Freak on a Leash  Children of the Korn  Falling Away from Me  Make Me Bad  Somebody Someone  Here to Stay  Thoughtless  Alone I Break  Did My Time  Right Now  Y'all Want a Single  Everything I've Known  Word Up!  Another Brick in the Wall  Twisted Transistor  Coming Undone  Politics  Freak on a Leash (MTV Unplugged)  Evolution  Hold On  Kiss  Haze  Oildale (Leave Me Alone)''  Let The Guilt Go  Get up!  Narcissistic Cannibal  Never Never  Spike In My Vains  Hater  Rotting In Vain  Take Me  Black Is the Soul  You'll Never Find Me  Can You Hear Me  Start The Healing  Forgotten  Lost in the Grandeur 
Singlet:   Christmas Song  I Can Remember  Fuck Dying  Jingle Balls  Hypocrites  Creep  Haze  Chaos Lives in Everything  Love & Meth  Insane  A Different World  Cold 
DVD:t:   Who Then Now?  Deuce  Korn Live  Live on the Other Side  Chopped, Screwed, Live and Unglued  Korn: Live in Montreux 2004
Soopeli (koiraväri)

Soopeli koira, jolla mustaa eumelaniinia näkyy harsomaisena karvojen päissä kyljillä ja hännässä.
Soopeli on koiran väritys, jossa eumelaniinia esiintyy hyvin rajoitetusti ja koira on väriltään enimmäkseen kelta- tai punaruskea. Vähimmillään eumelaniinia on aina vähintään jäykissä viiksikarvoissa, mutta sitä voi esiintyä myös rungossa ja hännässä karvojen kärjissä, mikä on helppo huomata erityisesti pitkäkarvaisilla roduilla. Maskillisesta soopelista käytetään usein nimitystä fawn.
Soopeliväritys voi muistuttaa hyvin paljon resessiivistä keltaista, mutta resessiivisellä koiralla ei koskaan voi olla eumelaniinia karvoissaan. Joillain roduilla (belgianpaimenkoira tervueren, -malinois, -lakenois, collie, shetlanninlammaskoira) soopeliväritykseen kuuluu huomattavasti enemmän eumelaniinia ja väritys muistuttaa riistanväristä. Erotuksena on se, että riistanvärisellä koiralla musta väri esiintyy karvoissa sekä kärjessä että tyvessä, soopelilla vain kärjessä.
Pitkään uskottiin, että soopelin koiran värin sävyn määrää se, onko koira homo- vai heterotsygootti y-alleelin suhteen, mutta tutkimukset ovat osoittaneet tämän harhaluuloksi: soopelien koirien sävy vaihtelee suuresti tsygoosista riippumatta. Sävyn määrää jokin toinen geenitekijä.
Periytyminen

Soopelin tuottaa koiran agoutigeenin A dominoivin alleeli Ay. Soopeli koira voi siis kantaa mitä tahansa muuta alleelia ja periyttää sen jälkeläisilleen. Toisaalta homotsygootti soopeli (AyAy) saa aina soopeleita jälkeläisiä mikäli muut geenitekijät eivät aiheuta epistaasia.
| 0 | 1 | 2 | 3 | 4 |
| --- | --- | --- | --- | --- |
| X | y | w | t | a |
| y | yy soopeli | yw soopeli | yt soopeli | ya soopeli |
| w | yw soopeli | ww riistanvärinen | wt riistanvärinen | wa riistanvärinen |
| t | yt soopeli | wt riistanvärinen | tt merkkivärinen | ta merkkivärinen |
| a | ya soopeli | wa riistanvärinen | ta merkkivärinen | aa resessiivinen musta |
Geneettisesti soopeli koira voi olla ulkonäöltään myös täysin musta (dominanttimusta) tai täysin eumelaniiniton (resessiivinen keltainen). Kaikki täysbrindlet koirat ovat A-lokuksen suhteen soopeleita, koska brindlekuvio näkyy vain A-lokuksen määräämällä ei-eumelanistisella alueella, soopelilla siis koko vartalossa.
Muut ”soopelit”

Termiä soopeli käytetään joillain koiraroduista yleisestä merkityksestään poikkeavasti:
saksanpaimenkoiralla ”soopeli” viittaa riistan- eli sudenväriseen
cockerspanielilla ”soopeli” viittaa grizzle- eli dominoväritystä muistuttavaan huntumaiseen tummaan kuvioon.
Kirkkaan punaruskea soopeli rhodesiankoira, jolla on mustat viiksikarvat.
Vaaleasävyinen valkokirjava soopeli amerikanpitbullterrieri, jolla maksanvärinen maski.
Silloin ennen

| Silloin ennen> Old Times |
| --- | --- |
Kirjoittaja:  Harold Pinter
Kirjoitettu:  1970
Alkuperäiskieli:  englanti
Tyylilaji:  draama
Tapahtumapaikka ja -aika:  maatalo syksyisenä yönä
Kantaesitys:  26. huhtikuuta 1971
Kantaesityspaikka:  Oxford Playhouse, Oxford
Henkilöt
Henkilöt:   Anna  Deeley  Kate 
Silloin ennen (suomeksi myös Old Times – silloin ennen tai Old Times – menneet ajat; engl. Old Times) on englantilaisen Harold Pinterin vuonna 1970 kirjoittama eksistentialistinen näytelmä, joka sai kantaesityksensä Oxford Playhousessa Oxfordissa 26. huhtikuuta 1971. Kantaesityksen ohjasi Peter Hall, ja näytelmän rooleissa olivat Colin Blakely Deeleynä, Dorothy Tutin Katena ja Vivien Merchant Annana. Lontoossa West Endillä näytelmä sai ensiesityksensä Aldwych-teatterissa 1. kesäkuuta 1971 ja New Yorkissa Broadwaylla Billy Rose Theatressa 16. marraskuuta 1971. Liisa Ryömä suomensi näytelmän vuonna 1971 ja Juha Siltanen vuonna 1997.